

**CYFARFOD PWYLLGOR GWEITHREDOL Y GANGEN  
 8 Tachwedd 2022**

COFNODION DRAFFT

Yn bresennolRhun ap Iorwerth AS, Cadeirydd  
David Rees AS (Is-lywydd)  
Delyth Jewell AS  
Alun Davies AS  
Rhianon Passmore AS  
Natasha Asghar AS  
Sam Rowlands AS  
  
YsgrifenyddiaethAl Davies, Ysgrifennydd Dros Dro y Gangen  
Enfys Roberts, Tîm Cysylltiadau Rhyngwladol

1. **YMDDIHEURIADAU AM ABSENOLDEB**

Dim

1. **COFNODION Y CYFARFOD DIWETHAF** - Papur CPA 6S-22-02 (**DOGFEN 1**)

Derbyniwyd y cofnodion fel cofnod cywir.

1. **MATERION SY’N CODI O’R COFNODION**

Nid oedd unrhyw faterion yn codi

1. **ADOLYGIAD O WEITHGAREDDAU DIWEDDAR**

**Adborth ar gyfarfodydd, ymweliadau,  
digwyddiadau a chynadleddau diweddar a chamau dilynol**

* *Ymweliad gan Mr Adam Searle Aelod o’r Cyngor Deddfwriaethol, Senedd De Cymru Newydd  
  12 Gorffennaf*Roedd rhaglen Mr Searle wedi cynnwys cyfarfodydd gyda Llyr Gruffudd AS a John Griffiths AS yn rhinwedd eu rôl fel Cadeiryddion Pwyllgorau’r Senedd yn ogystal â chyflwyniad ar y Senedd.
* *Sesiwn Hyfforddi Cenhadaeth Sylwedydd Etholiad BIMR  
  Rhithwir  
  14-15 Gorffennaf*Cymerodd Alun Davies AS a Delyth Jewell AS ran yn y sesiwn hyfforddi hon gan roi adborth ar eu profiadau.

Byddai Ysgrifenyddiaeth y Gangen yn cadw llygad am sesiynau hyfforddi pellach ynghylch Cenhadaeth Sylwedydd Etholiad a ddarperir gan y BIMR, ar gyfer y rheini nad oeddent wedi cael y cyfle eto.

* Cynhadledd Seneddol y Gymanwlad (cynhadledd 65) (**Dogfen 2**)  
  *Halifax, Nova Scotia,*   
  *20 – 26 Awst*

Fel y gŵyr yr Aelodau, dewiswyd Sarah Murphy AS, Laura Anne Jones AS a Huw Irranca-Davies AS i gynrychioli’r Gangen yn y gynhadledd hon. Yn anffodus bu'n rhaid i Laura Anne Jones AS dynnu'n ôl o'r gynhadledd ar fyr rybudd.  
  
Cymerodd Sarah Murphy AS a Huw Irranca-Davies AS ran lawn yn y gynhadledd a gwnaethant roi adborth ar sut y bu’r CPC yn brofiad cadarnhaol a gwerth chweil iddynt (cynhadledd ryngwladol CPA mewn person am y tro cyntaf ers 2019).   
Roedd adroddiad ffurfiol y CPC wedi'i ddosbarthu a byddai’n awr yn cael ei bostio ar dudalennau Gangen ar y we.

* *Ymweliad gan Brif Weinidog St Vincent a Grenadines  
  28 Medi*  
    
  Bu’r Senedd yn falch o groesawu Ralph Gonsalves, Prif Weinidog St Vincent a Grenadines yn dilyn ei ymweliad â Llanbedr Pont Steffan i dderbyn Gradd er Anrhydedd.  
    
  Yn dilyn cyflwyniad ar y Senedd, cyfarfu Mr Gonsalves â Gweinidogion Llywodraeth Cymru, Vaughan Gething AS a Julie James AS.
* *Cynhadledd Seneddwragedd y Gymanwlad BIMR  
  Gibraltar  
  4–7 Hydref*  
  Cynhaliwyd Cynhadledd Ranbarthol Seneddwragedd y Gymanwlad yn Gibraltar ar y thema “*Denu a Chadw Seneddwragedd Effeithiol yn Rhanbarth BIM*”.   
    
  Cynrychiolwyd y Senedd gan Rhianon Passmore AS, Buffy Williams AS a Heledd Fychan AS.

Soniodd y gynhadledd am nifer o bynciau o ddiddordeb, gan gynnwys yr angen am ddiogelwch ar-lein a chefnogi seneddwyr.   
  
Cyfrannodd Heledd Fychan AS at sesiwn lle siaradodd am arwyddocâd y diwygiadau arfaethedig i’r Senedd a gwnaeth Rhianon Passmore AS ymgymryd â dyletswyddau Cadeirio fel Is-Gadeirydd Rhanbarthol Seneddwragedd y Gymanwlad, yn absenoldeb y Fonesig Maria Miller AS.

* *Sesiwn CPwD BIMR – dan arweiniad Mark Isherwood AS*

*Rhithwir*

2 Tachwedd .

Fel cynrychiolydd y Senedd ar rwydwaith Seneddwyr ag Anableddau’r Gymanwlad, arweiniodd Mark Isherwood AS y sesiwn rithwir hon, a hwyluswyd gan Ysgrifenyddiaeth BIMR.  
  
Roedd y sesiwn: “Gwrando ar bobl ag anableddau, a’u profiad bywyd o’r rhwystrau i fynediad a chynhwysiant” yn cynnwys  
  
 – cyflwyniad gan Mark Isherwood AS, yn rhoi   
 persbectif seneddwr,  
 – cyflwyniad gan Dîm Amrywiaeth a Chynhwysiant y Senedd,  
 – cyfraniad gan Aelod Senedd Ieuenctid Cymru, Georgia   
 Miggins a roddodd gipolwg ar ei phrofiad personol fel   
 un o bobl ifanc Senedd Ieuenctid Cymru sy'n byw ag awtistiaeth.

Cafwyd adborth cadarnhaol iawn gan ein Hysgrifennydd BIMR, Jon Davies yn ogystal â chyfranogwyr seneddwyr eraill ag Anableddau o ddeddfwrfeydd gan gynnwys Senedd y DU, yr Alban a Jersey.

5. **BLAENGYNLLUNIO**

**Cyfarfodydd, ymweliadau, digwyddiadau a chynadleddau arfaethedig** 2022

* *Pwyllgor Llywio CWP BIMR  
  Rhithwir  
  14 Tachwedd*Roedd cynrychiolwyr CWP y Gangen wedi'u gwahodd i gyfarfod rhithwir y Pwyllgor Llywio hwn. Roedd disgwyl i'r cyfarfod ganolbwyntio ar ganlyniadau cynhadledd ddiweddar Gibraltar yn ogystal â rhaglen CWP y rhanbarth a blaenoriaethau ar gyfer 2023.
* *Senedd Ieuenctid y Gymanwlad (Senedd 11)  
  Trinidad a Tobago  
  20-24 Tachwedd*  
    
  Nododd y Cadeirydd pa mor falch ydoedd i adrodd bod ein Cangen wedi sicrhau dau le yn Senedd Ieuenctid y Gymanwlad a fyddai'n cael ei chynnal ymhen pythefnos yn Trinidad.   
  Byddai'r gynhadledd, y tro hwn, yn gwrthdaro â chyfarfod preswyl cyntaf Senedd Ieuenctid Cymru a etholwyd yn ddiweddar, ac felly byddai'r Senedd yn cael ei chynrychioli yn Nhrinidad gan gyn-aelodau o Senedd Ieuenctid Cymru, sef Betsan Angell Roberts a Gwion Rhisiart. Estynnodd y Cadeirydd ddymuniadau gorau'r Gangen ac edrychodd ymlaen at glywed am eu profiadau maes o law.

2023

* *Ymweliad gan Bwyllgor PAC San Helena  
  2 Chwefror*  
  Roedd cadarnhad wedi dod i law o'r dyddiad a aildrefnwyd ar gyfer yr ymweliad hwn, y byddai Pwyllgor PAC y Senedd yn arwain arno.
* *CPA y DU – Gweithdy Masnach ar gyfer Tiriogaethau Tramor, Tiriogaethau Dibynnol y Goron a’r Deddfwrfeydd Datganoledig.*

*San Steffan  
7–9 Chwefror*  
Trafodwyd y Gweithdy hwn, sydd hefyd wedi’i aildrefnu ac fe nodwyd – gan na chafwyd unrhyw ddatganiadau pendant o ddiddordeb gan Aelodau o’r Senedd sy’n aelodau o *Bwyllgor yr Economi a Masnach* – y byddai'r cyfle hwn bellach yn cael ei hysbysebu’n fwy eang.

Nodyn: Dewiswyd Alun Davies AS, wedyn, i gynrychioli’r Senedd yn y gweithdy hwn.

* *Seminar San Steffan (seminar 71)  
  13 – 17 Mawrth*  
  Gwnaeth CPA y DU gadarnhau'r dyddiadau ar gyfer eu rhaglen seminar flaenllaw sydd wedi’i hanelu ar gyfer Aelodau newydd neu Aelodau a etholwyd yn ddiweddar, yr aeth Natasha Asghar AS a Sam Rowlands AS iddi’n fwyaf diweddar.  
  Gofynnodd y Cadeirydd i'r cyfle hwn gael ei agor i'r Aelodau.  
    
  Nodyn: Cafwyd datganiadau o ddiddordeb gan Peredur Owen Griffiths AS a Carolyn Thomas AS a chyflwynwyd enwebiadau ar eu rhan.
* *Cynhadledd BIMR (a gynhelir gan CPA y DU)  
  San Steffan  
  25 – 28 Ebrill*Roedd CPA y DU wedi cadarnhau y byddent yn cynnal Cynhadledd Ranbarthol lawn 2023 yn San Steffan. Roedd lleoedd wedi’u dyrannu i’r Senedd ar gyfer pedwar Aelod a byddai blaenoriaeth ar gyfer y rheini, yn y lle cyntaf, yn cael ei rhoi i Aelodau’r Pwyllgor Gwaith.
* *Cynhadledd Seneddol y Gymanwlad (CPC)  
  Accra, Ghana  
  30 Medi – 5 Hydref*  
    
  Nododd y Cadeirydd fod Ghana (yn CPC Halifax) wedi'i gadarnhau fel bod yn cynnal CPC 2023.  
    
  Holwyd faint o leoedd fyddai Cangen y Senedd yn eu cael. Cadarnhaodd Ysgrifennydd Dros Dro y Gangen mai un lle oedd ar gynnig, gyda'r opsiwn o ychwanegu Aelod Sylwedydd at hyn. Nodwyd, yn dilyn cynnig a gymeradwywyd (gan Senedd Daleithiol y Western Cape) yn y CPC diweddar yn Halifax, fod gan Ganghennau “is-genedlaethol” (fel y Senedd) yr opsiwn i dalu i gael dau o ddirprwyon mewn CPCs yn y dyfodol.  
    
  **Camau i’w cymryd:**  Gofynnwyd i Ysgrifenyddiaeth y Gangen baratoi papur ar hyn i'w drafod yng nghyfarfod nesaf Pwyllgor Gwaith y Gangen.

1. **EITEMAU NEWYDD / UNRHYW FUSNES ARALL** Dim

7. **DYDDIADAU CYFARFODYD YN Y DYFODOL:**

* Cyfarfod Cyffredinol Blynyddol y Gangen – 23 Tachwedd 2022
* Cyfarfod Pwyllgor Gweithredol y Gangen – Mis Chwefror 2023 (i'w gadarnhau)

**DIWEDD**